પણ આ કુદરત જે કરે છે એની ફરિયાદ કરવી કોને? એવું જ કઈક સીમા સાથે બનતું હતું. સીમા કે જે જનમથી તો એવી ન જ હતી. તેમ છતા એનામાં એ બીજ રોપવામાં આવ્યા અને એ ક્યારે વિશાળ વૃક્ષ બની ગયું એ સીમાને પણ ખબર ન પડી. પણ દોષનો પોટલો હંમેશા એના પર જ રેડવામાં આવ્યો. એની જિંદગીમાં બહુ સ્ત્રીઓ આવી. હા સ્ત્રીઓ જ, તમે બરોબર વાંચ્યું. એને નાનપણથી સ્ત્રીના પ્રેમમાં પાગલ કરવામાં આવી સ્ત્રીના સ્પર્શથી પાગલ કરવામાં આવી. અને એ, એ જ હુંફ શોધવા માટે તત્પર રહેતી હતી. જો જરા પણ આવો સ્પર્શ એને મળતો એને થતું કે એને જિંદગીનું બસ બધું સુખ મળી ગયું. પણ આ સુખ એને વારંવાર મળવા છતા ટક્યું નહિ. બધા ફક્ત એ અનુભવ લઈને એને પાછી એકલી મુકીને ચાલી નીકળતા. તો આમાં વાંક કોનો કહેવો. જે સ્ત્રીઓ એની જિંદગીમાં આવી એમનો, કે સીમાનો પોતાનો, કે એ પ્રેમ મેળવવા માટે એણે પોતાની જિંદગી ખતમ કરી નાખી. અને છેલ્લે એના હાથ ખાલી જ હતા. એ સાવ એકલી હતી.